**PROPUNERI DE MODIFICARE ȘI COMPLETARE A HG NR. 188/2002**

Propunerile de mai jos de modificare și completare a HG nr. 188/2002 – NTPA 001, NTPA 002 și prevederile noi introduse reprezintă rezultatul nr. 2 din activitatea A1 a proiectului SIPOCA 859

1. **Propuneri de modificare a Anexei nr. 3 - NTPA 001 din HG nr. 188/2002**

| **HG nr. 188/2002 - Conținut** | **HG nr. 188/2002 - Propuneri** |
| --- | --- |
| Normativul NTPA 001 din 2002 –cu Anexa nr. 3 | Se aplică tuturor apelor uzate, epurate sau neepurate evacuate în receptor natural  Se propune extinderea listei din tabelul nr. 1 al NTPA 001 cu alte substanțe care vor reieși din adoptarea VLE diferențiate pe activități, într-o Hotărâre nouă; se propune abrogarea în totalitate a acestui tabel nr. 1, cel puțin în privința activităților și dimensiunii acestora stabilite în Anexa nr. 1 la Legea nr. 278/2013.  Se va decide dacă celelalte activități evacuatoare de ape uzate în receptor, altele decât cele 41 de activități din codul CAEN care se regăsesc în Anexa nr. 1 vor păstra lista de indicatori și substanțe din Anexa nr. 1 sau vor intra în listele de activități de dimensiuni sub cele stabilite de Anexa nr. 1, pentru care se stabilesc VLE noi. |
| **Art. 4. -** (1) Limitele maxime admisibile de încărcare cu poluanți a apelor uzate la evacuarea în receptorii naturali sunt prevăzute în tabelul nr. 1 și reprezintă concentrații medii exprimate în mg/dm3. Ele se măsoară în punctul de control situat înainte de descărcare.  (2) Valorile admisibile specificate la alin. (1) se stabilesc în conformitate cu prevederile prezentului normativ și se înscriu în:  2. autorizațiile de gospodărire a apelor emise:  a) utilizatorilor noi, atunci când în avizul de gospodărire a apelor au fost prevăzute condiții similare cu cele din prezentul normativ;  b) utilizatorilor de apă existenți, numai după ce au realizat și au pus în funcțiune capacități corespunzătoare de epurare a apelor uzate, prevăzute anterior prin programe de etapizare, conform prevederilor art. 107 alin. (3) din Legea apelor nr. 107/1996.  (3) Prin avizele și autorizațiile de gospodărire a apelor emitentul acestora poate stabili ca valori admisibile valori mai mici decât cele prevăzute în tabelul nr. 1, pe baza încărcării în poluanți deja existente în receptor, în amonte de punctul de evacuare a apelor uzate, și având în vedere obiectivele de calitate ale receptorului natural.  (4) La stabilirea valorilor admisibile pentru metale grele emitentul trebuie să țină seama de faptul că, deși individual, concentrația maximă admisibilă poate fi cea prevăzută în tabelul nr. 1, atunci când în apele uzate sunt prezente mai multe metale grele (de exemplu: plumb, cadmiu, crom, cupru, nichel, zinc sau mercur), concentrația totală a acestora în apă neputând depăși 2 mg/dm3. Excepție fac apele uzate provenite de la obținerea și prelucrarea metalelor, pentru care valoarea limită de concentrație pentru fiecare metal - plumb, zinc, mangan, staniu - nu trebuie să depășească 2 mg/dm3.  În privința mercurului concentrația acestuia nu poate depăși 0,05 mg/dm3 chiar în situația în care este unicul metal prezent în apele uzate.  (5) Pentru substanțele pentru care nu sunt prevăzute limite maxime admisibile în standardele sau în normativele în vigoare, acestea se stabilesc pe bază de studii elaborate de institute specializate, abilitate conform legii, la comanda utilizatorului de apă. Studiile vor cuprinde, de asemenea, metodele de analiză calitativă și cantitativă a substanțelor respective, precum și tehnologiile de epurare adecvate. Limitele maxime admisibile vor fi aprobate de către autoritatea publică centrală din domeniul apelor și protecției mediului.  (6) Pentru substanțele poluante, altele decât cele prevăzute în tabelul nr. 1, limitele maxime admisibile se stabilesc prin avizele și autorizațiile de gospodărire a apelor, în funcție de caracteristicile receptorului natural, de capacitatea sa de autoepurare, de caracteristicile celorlalte ape uzate evacuate în același receptor, de cerințele utilizatorilor de apă și de necesitatea protecției mediului.  ………………..  (9) Pentru descărcările de ape uzate epurate în Marea Neagră, în zone stagnante cum sunt golfurile, este obligatorie realizarea unor conducte de descărcare în larg, prevăzute cu posibilități de dispersie. La avizarea/autorizarea acestor descărcări nu se aplică prevederile prezentului normativ pentru indicatorul reziduu filtrabil uscat la 105°C, la care valoarea maximă admisibilă se corelează cu cea a fondului Mării Negre, de regulă mai mică decât aceasta. | Se propune reformularea **art. 4 (1)**, cu includerea trimiterilor la VLE diferențiate pe activități, în corelare cu activitățile din Anexa nr. 1 la Legea 278/2013 și cu art. din Legea apelor 107/1996 care prevăd necesitatea stabilirii de VLE;  Se propune modificarea sintagmei “limite maxime admisibile” cu “valori limită de emisie” pentru o corelare a terminologiei care se referă la același aspect legislativ.  Se propune introducerea prevederii ca “valorile limită de emisie să se exprime în mg/l apă uzată evacuată și în g/t de produs finit sau în g/m3 de apă tehnologică folosită la producerea unei tone de produs finit, adică g/m3 apă tehnologică; volumul de apă tehnologica trebuie să fie precizat dacă este prevăzut și de recomandările BAT sau dacă este precizat în documentația depusă în vederea autorizării; în caz contrar, se va raporta la volumul real mediu de apă lunar/anual din autorizația anterioară și se calculează volumul de apă tehnologică per tona de produs, pe baza declarațiilor operatorului privind producția proprie; aceste prevederi se precizează și pentru fiecare tehnologie care necesită pre-epurare de pe situl industrial.  În cazul evacuărilor de metale, se precizează valoarea de fond pentru receptorul natural stabilită de Autoritatea de Ape și nu se consideră ca și aport propriu de poluare a operatorului;  În cazul substanțelor de origine antropică fără valori de fond, se aplică același sistem de stabilire a poluării proprii pe baza formulei de mai jos, din care trebuie eliminată valoare de fond:  **Concentrație substanță aval – Concentrație substanță în amonte = aport propriu de poluare**  **Alin. (4)** va fi abrogat dacă BAT-urile industriilor aferente precizează VLE individuale dar se poate introduce indicatorul general “materii totale solide în suspensie – MTS” care reprezintă suma tuturor metalelor și compușilor acestora; nu se vor calcula penalități și pe baza MTS și a valorilor individuale de metale, cele 2 categorii reprezentând același poluant.  **Alin. (5)** trebuie completat cu prevederi referitoare la studiile care se pot face și unde trebuie să fie incluse: studiu de amplasament, studio SSM, studiu de implementare BAT, studiu de prognoza a VLE prin modelare; studiile sunt comandate de către operatorul activității industriale și se prezintă și discută cu autoritatea de ape până la agrearea comună a VLE propuse; operatorul are obligația să prezinte datele de modelare obținute folosind modelul aprobat de normativele în vigoare la acel moment și cu datele de intrare furnizate de către autoritatea de ape pentru calitatea receptorului; în cazul apelor marine, se pot folosi și alte modele mai complexe prezentate de operator care are obligația de a furniza acest model și Autorității de Ape pentru orice controale sau prognoze ulterioare.  Pentru substanțele sau clasele de substanțe cu emisii “zero”, se vor lista clar aceste substanțe și se vor menționa diverse criterii de epurare sau tehnologice pentru a atinge VLE “zero”, mai puțin pentru substanțele din categoria celor provenite din poluare istorică, a căror VLE se constată ca atare și se urmărește ca aceea valoare să rămână neschimbată în limita de eroare acceptată de metoda de cuantificare cantitativă.  **Alin. (9)** nu se schimbă, dar ar trebui adăugate prevederi referitoare la exploatările de petrol și gaz de la mare distanță, din platoul continental al mării sau din zona contiguă. |
| **Art. 5. -** (1) Apele uzate care se evacuează în receptorii naturali nu trebuie să conțină:  a) substanțe poluante cu grad ridicat de toxicitate, prevăzute în tabelul nr. 2, precum și acele substanțe a căror interdicție a fost stabilită prin studii de specialitate;  b) materii în suspensie peste limita admisă, care ar putea produce depuneri în albiile minore ale cursurilor de apă sau în cuvetele lacurilor;  c) substanțe care pot conduce la creșterea turbidității, formarea spumei sau la schimbarea proprietăților organoleptice ale receptorilor față de starea naturală a acestora.  (2) Apele uzate provenind de la spitale de boli infecțioase, sanatorii TBC, instituții de pregătire a preparatelor biologice - seruri și vaccinuri -, alte instituții medicale curative sau profilactice, de la unități zootehnice și abatoare nu pot fi descărcate în receptori fără a fi fost supuse în prealabil dezinfecției specifice. În această situație se aplică prevederile art. 6 din anexa nr. 2 la hotărâre - NTPA-002/2002 | **Art. 5** trebuie completat, după caz, cu VLE diferențiate sau provenite din BAT care se ocupă de epurarea apelor industriale “la capăt de linie” indiferent de industria de la care provin.  Se vor introduce indicatori generali care caracterizează substanțele organice greu decelabile, substanță cu substanță, ca de exemplu: penta-clor-fenol, index fenolic, AOX, EOX, COT, COD, total PAH, indice de produs petrolier, total PCB, indice de PCDD și PCDF,fără ca această listă să fie epuizată.  În plus, la **alin. (2),** trebuie listați și indicatori de microbiologie și stabilite VLE la evacuări în receptorul natural dar și măsuri de “emisii zero” pentru diverse evacuări ce conțin acești indicatori. |
| **Art. 11. -** Metodele de analiză corespunzătoare standardelor indicate în tabel au caracter orientativ; se pot folosi alte metode alternative, dacă se demonstrează că acestea au aceeași sensibilitate și limită de detecție | **Art. 11** trebuie să facă precizări în plus referitoare la: categorii de standarde EN, ISO, SR-ISO, standardul de acreditare ISO 17025, limita de detecție sau de cuantificare a metodei sau pentru substanța respectivă. |
| **Art. 12. -** (1) Punctul de prevalare a probelor de ape uzate, în vederea controlului conformării cu prevederile prezentului normativ, este punctul de descărcare finală a apelor uzate în receptor.  (2) Frecvența de monitorizare și, respectiv, numărul minim de probe de prelevat la intervale regulate de timp se stabilesc prin autorizația de gospodărire a apelor, în funcție de mărimea stației de epurare și de impactul calitativ al descărcării asupra receptorului natural. | **Art. 12 (1)** trebuie modificate și preluate prevederi referitoare la auto-monitorizare din BAT și din deciziile corespunzătoare precum și prevederi referitoare la tipul de probă analizată, frecvența de analiză și modalitatea de filtrare, dacă există.  **Alin. (2)** este inclus în propunerile de la alin. (1). Dar pot fi introduse, după caz, mai multe prevederi. |
| **Anexa nr. 3 Tabelul nr. 1**  **Valori limită de încărcare cu poluanți a apelor uzate industriale** cu 40 de substanțe  **3)** Suma ionilor metalelor grele nu trebuie să depășească concentrația de 2 mg/dm3, valorile individuale fiind cele prevăzute în tabel. În situația în care resursa de apă/sursa de alimentare cu apă conține zinc în concentrație mai mare decât 0,5 mg/dm3, această valoare se va accepta și la evacuarea apelor uzate în resursa de apă, dar nu mai mult de 5 mg/dm3. | Acest tabel va avea la bază setul de tabele cu VLE diferențiate pe activități industriale care pot include și un tabel cu indicatori generali de poluare care ar trebui să fie urmăriți indiferent de activitatea care evacuează; (acest tabel este livrabilul principal al proiectului SIPOCA 859. ) |
| **Tabelul nr. 2**  **Substanțe poluante cu grad ridicat de periculozitate**  Tabelul cuprinde următoarele clase și grupe de substanțe selectate în special pe baza toxicității, persistenței și bioacumulării lor:  1. compuși organohalogenați;  2.compuși organostanici și organofosforici;  3.substanțe cu proprietăți cancerigene;  4. compuși organici ai mercurului;  5. compuși organosilicici;  6.deșeuri radioactive care se concentrează în mediu sau în organismele acvatice.  Este interzisă evacuarea în receptorii naturali o dată cu apele uzate a substanțelor individuale care aparțin claselor sau grupelor de substanțe enumerate mai sus și care au un grad ridicat de periculozitate | Trebuie verificate anexele din Legea apelor și din Legea 278/2013 și trebuie adăugate substanțele din noul HG, dacă lipsesc din tabelele acestor legi; trebuie făcută corelarea și cu substanțele prioritare din HG nr. 570/2016. |

1. **Propuneri de modificare si completare a Anexei nr. 2 – NTPA 002 din HG nr. 188/2002**

|  |  |  |
| --- | --- | --- |
| **HG nr. 188/2002 - Prevederi** | **Propuneri** | |
| Normativul NTPA 002 din 2002 – din Anexa nr. 2 din HG nr. 188/2002 | Se aplica tuturor apelor uzate, epurate sau neepurate evacuate în rețeaua de canalizare și, indirect prin aceasta, în stațiile de epurare municipale; se refera la ape uzate din platforma industriala a fiecărei localități, mari, medii sau mici, care nu are stație de epurare proprie și deține contract și abonament cadru cu administratorul rețelei de canalizare.  Se va verifica dacă este oportună extinderea listei din tabelul nr. 1 al NTPA 002 și cu alte substanțe care vor rezulta în adoptării valorilor limită de emisie diferențiate pe activități care evacuează ape uzate dar nu au stație proprie de epurare;  Se propune extinderea tabelului nr. 2 din NTPA 002 cu substanțe care vor fi elaborate la pct. 5 din lista celor 16 activități ale contractului de servicii de consultanta, cel puțin în privința celor 26 de activități industriale care se regăsesc în cele 41 de activități din codul CAEN dar și în Anexa nr. 1 la Legea nr. 278/2013. în cazul în care aceste activități evacuează în rețea de canalizare și nu în receptor direct prin intermediul unei stații de epurare proprie, valorile limită de emisie nu pot fi mai mici decât cele ale activităților identice care evacuează direct în receptor dar pot fi mai mari în funcție de condițiile impuse de operatorul rețelei de canalizare. Substanțele/grupele de substanțe care nu trebuie să ajungă în stația de epurare municipală sunt aceleași care nu trebuie să ajungă nici în stația de epurare industriala finala proprie, dacă aceasta nu deține și facilitați de epurare terțiară sau chimică specifice. | |
| **Art. 1. -** (1) Dispoziţiile prezentului normativ se referă la calitatea apelor uzate care urmează să fie evacuate în rețelele de canalizare ale localităţilor, sau, după caz, în cele ale unor agenţi economici industriali la care sunt racordate localităţile. Normativul se referă şi la apele uzate care se descarcă direct în staţiile de epurare. | **Art. 1 se modifică astfel:**  “Dispoziţiile prezentului normativ se referă la calitatea apelor uzate care urmează să fie evacuate în reţelele de canalizare ale localităţilor legate sau nelegate de stații de epurare sau, după caz, în retele de canalizare ale unor operatori industriali care primesc ape uzate menajere”. | |
| (2) Normativul are ca scop stabilirea condiţiilor în care se acceptă evacuarea apelor uzate în receptorii menţionaţi la alin. (1), astfel încât să se asigure protecţia și funcţionarea normală a acestora, precum și protejarea mediului de efectele adverse ale evacuărilor de ape uzate. | **Alin. (2) se modifică astfel:**  “Prezentul normativ are ca scop stabilirea condiţiilor de calitate a apelor uzate evacuate direct sau indirect în receptori, astfel încât:   * să asigure starea de calitate a acestor receptori; * să asigure cel puțin starea de nedeteriorare a acestora; * să asigure calitatea receptorului pentru oricare din funcțiunile pe care le are acesta în aval: preluare de apă brută în acop de potabilizare, irigații, îmbăiere și sporturi nautice, utilizari industriale diverse sau de răcire ; * să protejeze mediul acvatic în ansamblul lui de modificările pe termen scurt, mediu sau lung de efectele evacuărilor de ape uzate”. | |
| **Art. 2. -** (1) Prezentul normativ se aplică la:  b) stabilirea gradului de preepurare necesar şi a tehnologiei de preepurare, precum şi a construcţiilor instalaţiilor de preepurare aferente, necesare obiectivelor economico-sociale, înainte ca apele uzate să fie evacuate în condiţiile art. 1 alin. (1). | **Art. 2 se modifică și se completeaza astfel:**  (1) Prezentul normativ se aplică pentru:   1. stabilirea necesitatii de pre-epurare a unora din apele care nu în- deplinesc cerințele de calitate pentru a fi evacuate în rețeaua de canalizare sau în stația de epurare municipală ca atare; | |
| c) proiectarea, avizarea şi, după caz, autorizarea din punctul de vedere al gospodăririi apelor şi al protecţiei mediului a reţelelor de canalizare şi, respectiv, a staţiilor de epurare noi, a celor existente sau a celor existente care fac obiectul unor completări ori extinderi; | c) impunerea, de către operatorul retelei de canalizare sau a stației de epurare, a unor tehnologii de pre-epurare la sursa pentru substanțele care afectează buna funcționare a treptelor statiei de epurare, în etapa de avizare a unei noi activități sau în etapa de autorizare a unei activități modificate; | |
| d) elaborarea documentaţiilor pentru obţinerea acordului de racordare la reţelele de canalizare ale localităţilor; | d) stabilirea listei de substanțe care necesită pre-epurare și care este inclusă în acordul de racordare la rețeaua de canalizare și stația de epurare aferentă acesteia, prevăzută la art. 5, substanțe colorate sau alte substanțe organice care conduc la un raport CBO5/CCO mai mic de 5 în apa uzata evacuată în rețea de canalizare; | |
| e) obţinerea avizului de racordare, încheierea contractului de branşare/racordare şi utilizare a serviciilor publice de alimentare cu apă şi de canalizare şi obţinerea acceptului de evacuare între prestatorii, furnizorii/operatorii de servicii publice care au în administrare şi în exploatare sistemul de canalizare, denumiţi în continuare operatori de servicii publice, și utilizatorii de apă, denumiţi în continuare utilizatori; | e) identificarea tehnologiilor de pre-epurare incluse în BAT-uri pentru activități din anexa nr. 1 la Legea nr. 278/2013 care evacuează în rețele de canalizare, indiferent de dimensiunea activității acestora și includerea acestora în contractul de racordare, cu drept de control și monitorizare calitativă și cantitativă în punctele de control din rețea stabilite de operatorul de servicii publice în acordul de racordare. | |
| g) verificarea respectării prevederilor autorizaţiei de gospodărire a apelor şi, respectiv, a prevederilor contractuale cu privire la condiţiile de evacuare cantitative şi verificarea respectării prevederilor acceptului de evacuare cu privire la condiţiile de evacuare calitative de încărcare cu substanțe poluante a apelor, în reţelele de canalizare ale localităţilor, în condiţiile art. 1 alin. (1). | g) operatorul de servicii publice poate, după caz și față de obligațiile din propria sa autorizație de evacuare ape uzate în receptor, să impună utilizatorului rețelei de canalizare să obțină și autorizație de gospodărire a apelor de la autoritatea de reglementare în domeniul apelor din România, mai ales în cazul substanțelor care pun în pericol atingerea obiectivelor de mediu sau deteriorarea stării resursei de apa receptoare față de starea deja declarată, cu stabilirea unui termen de conformare adecvat. | |
| **Art. 3. -** (1) Principalii parametri/indicatori de calitate care trebuie să caracterizeze apele uzate sunt prevăzuţi în tabelul nr. 1. Tabelul prezintă și limitele maxime admisibile, exprimate în mg/dm3, ce se măsoară în punctele de control. | **Art. 3 se modifică astfel:**   1. Indicatorii și substanțele care caracterizează calitatea apei uzate evacuate în rețea de canalizare și în stația de epurare aferentă sunt prevăzuți în tabel nr. 1; calitatea apei uzate evacuate se stabilește prin diferență față de calitatea apei preluate de utilizator de la operatorul de servicii publice de furnizare de apă; | |
| (2) În funcţie de activitatea specifică desfăşurată apele uzate pot fi caracterizate și prin alţi indicatori de calitate decât cei din tabelul nr. 1. Limitele maxim admisibile pentru aceştia se vor stabili pe bază de studii de specialitate, la comanda utilizatorului de apă. Studiile trebuie să cuprindă, de asemenea, metodele de analiză cantitativă şi calitativă a substanțelor în cauză şi tehnologiile de epurare adecvate și se aprobă de către autoritatea publică centrală din domeniul apelor şi protecţiei mediului. | **Alin. (2) se modifica astfel:**  (2) substanțele prevăzute la art. 2 lit. d) pot fi evacuate odată cu apele uzate evacuate în rețeaua de canalizare numai dacă operatorul stației de epurare finale poate asigura îndepărtarea acestora în oricare din treptele stației de epurare pe care o administrează și dacă nu afectează managementul nămolului rezultat din stația de epurare stabilit de către operatorul acestei stații; stația de epurare finală este ori stație de epurare municipală, unde ajung ape uzate mixte ori stație de epurare industriala care primește și ape uzate domestice; | |
| (4) În situaţia în care apele uzate industriale sunt evacuate direct în reţeaua de canalizare, se interzice descărcarea de substanțe prioritare și prioritar periculoase, prevăzute în tabelul nr. 2 din anexa nr. 3. | **Acest alineat (4) se abrogă..** | |
| **Art. 4. -** Evacuarea apelor uzate în reţelele de canalizare ale localităţilor este permisă numai dacă prin aceasta:  a) nu se aduc prejudicii igienei și sănătăţii publice sau personalului de exploatare; | **Art. 4 se modifica astfel:**   1. Evacuarea apelor uzate din activități industriale, agro-zootehnice sau economice, unităţi medicale și veterinare curative sau profilactice, activități de la laboratoare și institute de cercetare medicală și veterinară, activități de ecarisaj sau de orice altă natura care, prin specificul activităţii lor, pot produce contaminare cu oricare din indicatorii microbiologici din tabel nr. 1, se evacuează în rețele de canalizare ale localităților numai dacă evacuările acestor ape uzate nu conțin contaminare microbiana, bacteriologica, virala, parazitologica sau cu orice alt agent patogen care pune în pericol sanatatea publica și starea microbiologica a statiei de epurare în ansamblul ei precum și a receptorului; apele uzate provenite de la aceste categorii de unitati trebuie sa în deplineasca criteriile de calitate microbiologică pentru toți indicatorii microbiologici din tabelul nr. 1 2. Apele uzate prevăzute la alin. (1) trebuie să fie supuse etapelor de dezinfectie sau sterilizare necesare pentru a se asigura conformarea cu indicatorii de microbiologie din tabelul nr.1; monitorizarea acestor ape trebuie să verifice conformarea în 100% din probele analizate în laboratorul specializat; | |
| d) nu sunt perturbate procesele de epurare din staţiile de epurare sau nu se diminuează capacitatea de preluare a acestora; | **alin. d) se modifica astfel:**  Nu este depășită capacitatea sau randamentul de epurare din stația finală, pentru indicatori sau substanțe care provin de la un număr mare de utilizatori; operatorul stației de epurare ia masuri pentru a cunoaște și a controla aceasta capacitate și poate impune masuri adecvate la utilizatori; | |
| **Art. 5. -** Apele uzate care se evacuează în reţelele de canalizare ale localităţilor și direct în staţiile de epurare nu trebuie să conţină:  .- substanţe toxice sau nocive care, singure sau în amestec cu apa din canalizare, pot pune în pericol personalul de exploatare a reţelei de canalizare și a staţiei de epurare;  5. substanțe cu grad ridicat de periculozitate, cum sunt:  a) metalele grele și compuşii lor;  b) compuşii organici halogenaţi;  c) compuşii organici cu fosfor sau cu staniu;  d) agenţii de protecţie a plantelor, pesticidele - fungicide, erbicide, insecticide, algicide - și substanțele chimice folosite pentru conservarea materialului lemnos, a pieilor sau a materialelor textile;  e) substanțele chimice toxice, carcinogene, mutagene sau teratogene, ca: acrilonitril, hidrocarburi policiclice aromatice, ca benzpiren, benzantracen şi altele asemenea;  f) substanțele radioactive, inclusiv reziduurile;  6. substanțe colorante ale căror cantitate și natură, chiar în condiţiile diluării realizate în reţeaua de canalizare și în staţia de epurare, determină prin descărcarea lor o dată cu apele uzate modificarea culorii apei receptorului natural;  7. substanțe inhibitoare ale procesului biologic de epurare a apelor uzate sau de tratare a nămolului;  8. substanțe organice greu biodegradabile. | **Art. 5 se modifică astfel:**   1. Lista de substanțe care nu trebuie să ajungă în statia finala de epurare a localității și impun îndepărtarea prin pre-epurare la sursa este: 2. substanţe toxice, nocive sau dăunatoare care, singure sau în amestec cu apa din canalizare, pot pune în pericol sănătatea și vița personalului de exploatare a reţelei de canalizare și a staţiei de epurare;   2. substanțe cu grad ridicat de persistență, bioacumulare și toxicitate, ca de exemplu:  a) metalele grele și compuşii acestora;  b) compuşii organici alifatici sau aromatici simpli sau halogenaţi;  c) alte fractii petroliere sau produse uleioase care plutesc;  d) fractii petroliere care se extrag în hexan (Hexan oil index- HOI)  c) compuşii organici cu fosfor sau cu staniu;  d) produse fitosanitare, pesticide de orice fel sau regulatori de crestere (sau stimulatori/inhibitori de crestere);  e) substanțe folosite pentru ignifugare lemn sau stingere incendii;  e) substanțele chimice carcinogene, mutagene sau teratogene, bifenili policlorurati (PCB), policlor dibenzo-dioxine (PCDD), policlor -dibenzo-furani (PCDF);  f) substanțe radioactive, inclusiv reziduurile de mica și medie radioactivitate;  g) orice alte substanțe cu fraza de risc ridicata pentru mediul acvatic;  h) substanțe greu degradabile sau nedegradabile care inhiba procesul sau randamentul de epurare în treapta biologica sau în etape de tratare biologica a namolului;  3. Orice alte substanțe propritar periculoase prevazute în anexa nr. 1 la HG nr. 570/2016 și în Decizia de punere în aplicare (UE) 2020/1161 a Comisiei și Consiliului din 4 august 2020 de stabilire a unei liste de supraveghere a substanțelor pentru monitorizare în întreaga Uniune. | |
| 7. substanțe colorante ale căror cantitate și natură, chiar în condiţiile diluării realizate în reţeaua de canalizare și în staţia de epurare, determină prin descărcarea lor o dată cu apele uzate modificarea culorii apei receptorului natural; | Pct. acesta se abroga, s-a mai menționat un text asemănător | |
| 8. substanțe inhibitoare ale procesului biologic de epurare a apelor uzate sau de tratare a nămolului; | Pct. acesta se abroga, s-a mai menționat un text asemănător | |
| **Art. 6. -** (1) Apele uzate provenite de la unităţile medicale și veterinare, curative sau profilactice, de la laboratoarele și institutele de cercetare medicală și veterinară, întreprinderile de ecarisaj, precum şi de la orice fel de întreprinderi şi instituţii care prin specificul activităţii lor pot produce contaminarea cu agenţi patogeni - microbi, virusuri, ouă de paraziţi - se descarcă în reţelele de canalizare ale localităţilor și în staţiile de epurare numai în condiţiile în care s-au luat toate măsurile de dezinfecţie/sterilizare prevăzute de legislaţia sanitară în vigoare. | **Art. 6 (1) se modifică astfel:**  In cazul apelor uzate prevăzute la art. 4 (1) evacuate în rețele de canalizare a localitătilor, este obligatoriu și avizul autorităților de sănătate publică privind metodele de dezinfecție și sterilizare aplicate în etapa de pre-epurare microbiologica. | |
| **Art. 7** Pentru utilizatorii de apă cu potenţial major de poluare, după obţinerea acceptului de evacuare este necesară obţinerea avizului/autorizaţiei de gospodărire a apelor. Pentru evacuările din unităţile prevăzute la art. 6 este necesară şi obţinerea avizului inspectoratelor teritoriale de sănătate publică. | **Art. 7 se modifică astfel:**  Pentru toate activitățile și care depășesc pragurile de producție prevăzute în anexa nr. 1 la Legea nr. 278/2013, este necesara și autorizație de gospodărire a apelor chiar dacă respectivele ape uzate sunt evacuate în rețele de canalizare și reglementarea acestor evacuări este asigurată de operatorul rețelei de canalizare și a stației de epurare finale prin contractul de racordare; autorizația de gospodărire a apelor este anexa obligatorie la contractul de racordare la rețeua de canalizare | |
| **Art. 9. -** (1) Stabilirea condiţiilor de evacuare a apelor uzate în reţelele de canalizare ale localităţilor care nu au staţie de epurare se face de către operatorii de servicii publice care administrează și exploatează sistemul de rețele de canalizare, pe baza prevederilor prezentei hotărâri și în funcţie de punctul final de descărcare. Dacă reţeaua de canalizare nu conduce apele uzate într-o staţie de epurare dintr-o localitate apropiată, ci într-un receptor natural, atunci condiţiile de evacuare sunt cele prevăzute în anexa nr. 3 la hotărâre - NTPA-001. | **Art. 9 alin. (1) se modifică astfel:**   1. Stabilirea condiţiilor de evacuare și de calitate a apelor uzate în rețelele de canalizare ale localităţilor care nu au staţie de epurare se face de către operatorii de servicii publice care administrează și exploatează respectivele rețele de canalizare, în funcţie de punctul final de descărcare; dacă reţeaua de canalizare nu conduce apele uzate într-o staţie de epurare finala dintr-o localitate sau a unui alt operator industrial apropiat și sunt evacuate direct într-un receptor natural, atunci condiţiile și valorile limita de evacuare sunt cele prevăzute în hotararea de guvern care stabileste valori limita de emisie pentru instalatii cu emisii industriale. | |
| (3) Condiţiile de evacuare în reţeaua de canalizare a apelor uzate provenind de la o platformă industrială se stabilesc de către operatorul instalaţiei finale de epurare a platformei industriale, ţinându-se seama de încărcările și debitele pentru care a fost proiectată staţia finală de epurare. | **Art. 9 alin. (3) se modifică astfel:**  (3) Condiţiile de evacuare în reţeaua de canalizare a apelor uzate care provin de la o platformă industriala inclusiv etapele și randamentele proprii de pre-epurare, indiferent de dimensiunea platformei industriale, se propun de către operatorul acesteia și sunt aprobate de catre operatorul statiei finale de epurare, ţinându-se seama de încărcările și debitele pentru care a fost proiectată staţia finală de epurare precum și de protectia și starea receptorului care primeste apele uzate mixte din statia de epurare finala, incluse în autorizatia de gospodarire a apelor a operatorului rețelei de canalizare. | |
| **Art. 13. -** Pentru orice schimbare privind debitul și/sau calitatea apelor uzate descărcate în rețelele de canalizare ale localităţilor sau în staţiile de epurare, ca urmare a modificării capacităţilor de producţie, a tehnologiilor de fabricaţie sau a altor cauze, utilizatorul de apă are obligaţia de a solicita un nou accept de evacuare și un nou aviz/autorizaţie de gospodărire a apelor, precum şi de a încheia un nou contract de branşare/racordare și utilizare a serviciilor publice de alimentare cu apă şi de canalizare. | **Art. 13 se modifică astfel:**   1. Pentru orice schimbare privind debitul și/sau calitatea apelor uzate evacuate în reţelele de canalizare ale localităţilor sau în staţiile de epurare finale, ca urmare a modificării capacităţilor de producţie, a tehnologiilor de fabricaţie sau a altor cauze, utilizatorul de apă are obligaţia de a solicita un nou accept de evacuare precum şi de a încheia un nou contract de branşare/racordare și utilizare cu operatorii de servicii publice de alimentare cu apă şi de canalizare precum şi o noua autorizaţie de gospodărire a apelor care este anexa obliagorie la contractual de racordare pentru activitățile prevazute în anexa nr. 1 la legea nr. 278/2013; 2. Daca operatorul stației de epurare finale obtine o autorizatie de gospodărire a apelor evacuate în receptor, în condițiile legii, el poate solicita modificarea contractelor de racordare în funcție de noile obligații de protecție a stării receptorului din propria sa autorizație; 3. Toate aspectele de calitatea apei uzate evacuate de către oricare din evacuatorii în rețea sau în receptor se refera doar la aportul propriu de poluare, luându-se în considerare calitatea apelor din punctul de prelevare a acestor ape de la furnizor, fie furnizorul de apa potabila sau de apa bruta prelevata în scop de potabilizare, potrivit prevederilor din Ordonanța de Guvern nr. 7/2023. | |
| NOTĂ:  Dacă pe colectorul rețelei de canalizare a localităţii, în punctul de racord al sursei de ape uzate, curge în permanenţă un debit care asigură diluarea corespunzătoare a acestora, operatorul de servicii publice care exploatează și administrează reţeaua de canalizare poate stabili condiţiile de evacuare ţinând seama de diluţia realizată. În aceste șituaţii utilizatorii de apă care se racordează la reţeaua de canalizare din localitate sunt obligaţi să amenajeze căminul de racord corespunzător necesităţilor de protejare a construcţiei şi cu respectarea condiţiilor de salubritate și de igienă a mediului.  În cazul în care în apa uzată se găsesc mai multe metale grele din categoria Cu, Cr, Ni, Mn, suma concentraţiilor lor nu trebuie să depăşească valoarea de 5,0 mg/dm3; dacă se găsesc doar metale grele, precum Zn şi/sau Mn, suma concentraţiilor acestora nu poate depăşi valoarea de 6,0 mg/dm3.  Enumerarea din tabel nu este limitativă; operatorul de servicii publice care exploatează și administrează reţeaua de canalizare și staţia de epurare, împreună cu proiectantul care deţine răspunderea realizării parametrilor proiectaţi, și, după caz, prin implicarea unităţii de cercetare tehnologică care a fundamentat soluţia de proiectare pentru reţeaua de canalizare și/sau pentru staţia de epurare, pot stabili, în funcţie de profilul activităţii desfăşurate de abonat, limite și pentru alţi indicatori, ţinând seama de prescripţiile generale de evacuare şi, atunci când este cazul, și de efectul cumulat al unor agenţi corosivi şi/sau toxici asupra reţelei de canalizare și instalaţiilor de epurare. | In loc de NOTA, se introduce un nou articol, art. 14, astfel:  **Art. 14**  (1) Dacă pe colectorul rețelei de canalizare a localităţii, în punctul de racord al sursei de ape uzate industriale, curge în permanenţă un debit care asigură o dilutie a apelor uzate industriale în cauza, operatorul de servicii publice care administrează reţeaua de canalizare poate stabili condiţii de evacuare ţinând seama de diluţia rezultanta, altele decat în prezentul normativ, cu exceptia substanțelor care nu trebuie sa ajunga în statia de epurare finala.   1. În șituaţiile prevazute la alin. (1) utilizatorii de apă care se racordează la reţeaua de canalizare sunt obligaţi să amenajeze căminul de racord corespunzător necesităţilor de protejare a construcţiei, de prelevare de probe de apa uzata de control și cu respectarea condiţiilor de mediu sau de sanatate.   ***Precizare:*** *restul din NOTA se abroga, nu mai corespunde situatiei actuale promovate de alte acte normative.* |

1. **Lista de indicatori microbiologici si Valori Limita de emisie (VLE) pentru evacuarea în resursa de apa receptoare si în retea de canalizare sau statie de epurare pentru ape mixte:**

**Text de articol nou care înlocuieste, completeaza sau modifică art..6 din anexa nr. 2 la HG nr. 188/2002 si art. 5 alin. (2) din anexa nr. 3 la HG nr. 188/2002:**

## Activitățile generatoare de poluare microbiologică sunt:

Activități generatoare de poluare microbiologică identificate sunt:

* activitățile de sănătate publică – spitale, sanatorii, centre de tratament, cabinet medicale diverse, hoteluri cu baze de tratament, orice alte forme sau organizare de centre de sanatate care detin si predau deseuri biologice;
* activitățile de producere alimente din materie primă animală;
* activitățile de tăiere a animalelor – abatoare și alte facilități de sacrificare animale;
* activități de tăbăcire a pieilor și blănurilor;
* activitățile de distrugere deșeuri de origine animală (de tip Protan);
* activitatile de creștere a animalelor, indiferent de dimensiunea unității de creștere;
* activitățile de transport ape uzate de la ferme, alte organizări de creștere animale, organizări de producere alimente de origine animală;
* platforme de deșeuri menajere cu bașă de colectare pentru levigate.

1. Criterii diferentiate de epurare sau pre-epurare pentru apele uzate generatoare de poluare microbiologica sunt:

Daca VLE pentru indicatorii de poluare microbiologica, constatate la analizele de screening calitativ au încarcare microbiologică mai mare decât VLE prezentate în tabelul nr. … de mai jos, este necesară epurare sau pre-epurare;

1. fie imediat la ieșirea de pe amplasamentul poluator, la sursa de poluare, înainte de evacuarea în rețele de canalizare;
2. fie dupa amestecare cu alte ape încarcate sau libere de poluare microbiologică, chiar înainte de intrarea apelor uzate în stația de epurare orașenească, pe baza unor facilități de sterilizare sau dezinfecție aparținând operatorului stației de epurare mixte;
3. metode de pre-epurare pot fi:
   1. tratate cu cloramina – cu spatiu si timp de contact intre apa uzata si agentul de sterilizare/dezinfecție și monitorizare clor în exces;
   2. tratare cu cu clor gazos - cu spațiu și timp de contact între apa uzată și agentul de sterilizare/dezinfecție și monitorizare on-line de clor liber în exces;
   3. tratare cu UV sau cu ozon – fără timp de contact, la debite mici de apă uzată, în sistem on-line, nu necesită monitorizare deoarece nu produce poluare secundară
4. Oricare din metodele sau etapele de pre-epurare de mai sus, aplicate pentru apele uzate evacuate in receptor, in statii de epurare ape mixte sau în rețea de canalizare comuna, trebuie să respecte VLE propuse în tabelul de mai jos, nr ….., daca monitorizarea apelor uzate evacuate de activitățile de la alin. (1) confirma prezenta oricaruia din indicatorii de poluare microbiologica cu VLE mai mari decat cele prevazute în tabelul nr … de mai jos.
5. Programele de monitorizare a evacuărilor apelor uzate pentru poluanții microbiologici sunt stabilite de către autoritățile de ape sau de sănătate publică, după caz și în funcție de utilizările apei în aval în colaborare cu autoritatea competenta de autorizare a evacuarilor de ape uzate în receptor și fata de programele de monitorizare ale receptorului, stabilite diferentiat in functie de utilizarile receptorului; monitorizarea receptorului asigură informațiile necesare modificării VLE propuse mai sus în VLE mai severe, dacă impactul asupra receptorului este mai mare decât cel prevăzut de legislația în vigoare; programele de monitorizare adecvata au la baza analize de laborator, efectuate în laboratoare acreditate cu șistemul ISO 17025.

**Tab. Nr……. Indicatori de poluare microbiologica și VLE de evacuare în receptor sau rețea de canalizare**

|  |  |  |  |
| --- | --- | --- | --- |
| **Nr. crt.** | **Parametru** | **U.M.** | **VLE pentru ape uzate evacuate în receptor sau rețeaua de canalizare comună/stație de epurare ape mixte** |
| 1 | Enterococci intestinali | număr/100 ml | ˂ 20 |
| 2 | Escherichia coli | număr/250 ml | ˂ 250 |
| 3 | Coliformi totali | număr/250 ml | ˂ 50 |
| 4 | Coliformi fecali | număr/250 ml | 0,00 |
| 5 | Streptococci fecali |  | ˂ 20 |
| 6 | Salmonella | număr/250 ml | Absent |
| 7 | Nr. de colonii la 37°C | nr /ml | 25 / fără modificări anormale |
| 8 | Clostridium perfringens inclusiv spori | număr/250 ml | ˂ 4 |